ཁྱིམ་མཚེས་རྒད་པོས་ང་ལ་ཟས་གོས་བྱིན་ཞིང་བྱམས་སྐྱོང་བྱས་པས་ངས་ཀྱང་རིམ་པས་ཁོང་ལ་སྤོ་བོཞེས་བརྗོད་ཀྱི་ཡོད།ཡིན་ནའང་སྤོ་བོ་ལགས་ཀྱིས་ངའི་དྲི་བ་ལ་ལན་གཏན་ནས་མི་འདེབས།ངས་རྒྱུན་མཐུད་དེ་ངའི་རྨོ་མོ་གང་དུ་སོང་བ་རེད་ཅེས་འདྲི་སྐབས་སྤོ་བོས་ང་ལ་མིག་ལོག་ཅིག་དང་མཉམ་དུ་བསོད་སྐམ་པ་ཁྱོད།སྐྱེས་པ་ནས་བཀྲ་ཤིས་པ་ཞིག་མ་བྱུང་།སྐྱེས་མ་ཐག་ཙམ་ནས་ཕ་མ་གཉིས་ཁྱི་རྒན་གྱིས་ཁྲིད་པ་མ་ཟད།ད་ལྟ་རྨོ་རྨོའམ་ཁྲིད།ད་ནི་ཟ་རྒྱུ་ཡོད་པ་དག་ཟོ།འཐུང་རྒྱུ་ཡོད་པ་དག་འཐུང་།དེ་མིན་ཁྱི་ཁ་ཚུམས་ལ་མི་རྒན་གྱི་ལས་ལ་མི་ཆུང་གིས་ཐེ་ཇུས་མ་བྱེད་ཟེར་བས།དེ་ནས་བཟུང་ངས་ཀྱང་ཁོང་ལ་དྲི་བ་གཅིག་ཀྱང་འདྲི་མ་མྱོང་།